Autón szexelt a pécsi rendőrvezető - Blikk
2011. aug 2. 19:43
szex rendőr
Pécs - Meztelenül, részegen szeretkezett egy rendőr egy nővel egy Baranya megyei város egyik mélygarázsában, egy autó motorháztetején.
A TV2 Tények hírműsorának beszámolója szerint a hajnalban már ájultan, de még mindig ádámkosztümben heverő párra a pásztoróra helyszínéül választott Skoda tulajdonosa, egy helyi fodrásznő talált rá.
Mivel kocsija motorházteteje behorpadt az „igénybevételtől", rendőrt hívott, ám a kocsin szeretkező rend őre vitába szállt a kiérkező kollégákkal, pozíciójára hivatkozva szabályosan kikérte magának az intézkedést. A megyei rendőrkapitányság tájékoztatása szerint a nagytermészetű úr bűnügyi technikai osztályvezető, vagy legalábbis volt, mivel az eset után indoklás nélkül visszavonták kinevezését.
A házban lakók alig hiszik az elképesztő esetet. Sokan azt firtatják, hogy juthatott be a rendőr és párja a pásztorórára a zárt garázsba? Az autó tulajdonosa feljelentést tett, mivel a biztosító másképp nem fizeti ki a javítást.